**Doña Bella** (fonetski: Donja Bela) je kolumbijska telenovela, produkcijske kuće RCN snimana u koprodukciji sa Telefuturom tokom 2009. i 2010.. Predstavlja rimejk brazilske telenovele *Dona Beija* iz 1986.

Sinopsis
--------

Bela (*Lepa*) je lepa devojka koja živi u gradu po imenu „Agua Ermosa", jedino je dete u selu koje nema roditelje i o kojoj se stara deda. Osim toga, ona je verena i obećana svom prijatelju i budućem suprugu Antoniju Sehoviju, čoveku iz jedne veoma prestižne i bogate porodice. Njen svakodnevni život poremećuje dolazak publiciste Romana Montero u selo.

Roman očaran Belinom lepotom odlučuje da je kidnapuje, i od nje napravi svoju ljubavnicu, uzimajući je da živi u njegovoj vili, gde je dobro sakriva od očiju sveta.

Bela čeka da bude spasena, ali niko ne veruje da ju je Roman oteo, a naročito njen verenik, koji se uvredio, misleći da je njegova devojka bila sa njim isključivo zbog sopstvenih potreba. Sudbina se poigrava sa njom kada njen deda umre, i ostavlja je samu.

Napuštena, Bela nema izbora nego da se preda Romanu, uprkos tome što je dala zakletvu da će nevina ući u brak. Zatim, u cilju da se otarasi svog sadističkkog mučitelja odluči da se zadovolji njegovim novcem. Roman je prodaje i ona ubrzo postaje „trgovina seksa", a kasnije i uspešna milionerka.

Posle nekog vremena Roman je primoran da se vrati u prestonicu zbog nedostatka novca, u isto vreme ona se vraća u grad, u nadi da će se ponovo sresti sa svojim dragim Antonijom. Posle izvesnog vremena, Roman se vraća u selo bogatiji nego ikad.

Međutim, Antonio ne može oprostiti Beli, a zbog pritiskanja njegove porodice i teške finansijske situacije, on se oženi drugom ženom. Ovakva situacija dovodi Belu do nervnog sloma.

Oseća se izdano i slomljeno od strane svoje velike ljubavi, odlučuje osvetiti se koristeći novu i šokantnu taktiku. Prema tome, ona u selu otvara bordel gde je jedina zadužena za usluge mušterija. Ubrzo Bela bude dostavljena svim bogatašima. Svi je mogu imati, osim njih dvojice. Ali, stara ljubav između Bele i Antonija postaje prejaka i oni se upuštaju u aferu.

Bela prelazi preko činjenice da je Antonio oženjen i da ima nekoliko dece sa Evanhelinom, što stvara Belu rasturačicu brakova zbog čega je meštani sela odbacuju i preziru. Ona dolazi do opcije dobiti dete sa Antoniom.
Zbog ove odluke odnosi izmeću Antonija i Bele se pogoršavaju, i on je napušta. Tog trenutka, dobija trećeg udvarača Andresa Mendosu, sa kim dobija kćerku.

Ma koliko se trudila ona ne može zaboraviti Antonija, i postaje bolesno ljubomorna.

Sad kraj ne može biti drugačiji: zbog ljubomore koju oseća Bela odlučuje naći plaćenog ubicu koji će ubiti Antonija. Međutim, ona zažali zbog toga i pokušava da izbegne to po svaku cenu, ali njeno kajanje stiže prekasno, i plaćeni ubica je na putu da ubije Antonija…

Uloge
-----

| Glumac: | Uloga: |
| --- | --- |
| Žarik Leon | Bela Sepeda |
| Fabijan Rios | Antonio Sagovia |
| Marselo Buket | Roman Montero |
| Stefani Kajo | Evanhelina Rosales |
| Daniel Arenas | Nikolas Ajala |
| Luis Fernando Salas | David |
| Horhe Lopez | dr Alsides |
| Pedro Rendon | Andres Mendoza |
| Armando Gutierez | Moises Perez |
| Hilena Aikandi | Huanita |
| Glorija Zapata | Sesila de Segovia |
| Gloria Montoja | Silvija Salazar |
| Alfonso Ortiz | otac Migel |
| Luis Fernando Munera | Fernando Sepeda |
| Maria Luisa Flores | Ines Segovia |
| Edmundo Troja | Hulijan Rosales |
| Sandra Perez | Grasiela de Rosales |
| Luis Enrike Rondal | Klaudio Mendoza |
| Linda Lusija | Karolina de Mendoza |
| Alehandra Avila | Aurelio Sotomajor |
| Margarita Amado | Delia de Fernandez |
| Ana Maria Ojola | Andrea Fernanda |
| Luz del Sol Niesa | Maria Antonia |

Napomene i reference
--------------------

1. ↑  Osnovni podaci o seriji[*mrtav link*]
2. ↑  „*Doña Bella* na internet stranici Telefuture". Arhivirano iz originala na datum 2011-08-31. Pristupljeno 2012-12-01.

Vanjske veze
------------

* Doña Bella 2010 Promo (Dona Beija) - Youtube
* Doña Bella | TeleFutura  Arhivirano 2011-08-31 na Wayback Machine-u